钦定古今图书集成/明伦汇编/闺媛典/第059卷 > 赵一凤妻尢氏
## 钦定古今图书集成/明伦汇编/闺媛典/第059卷 > 赵一凤妻尢氏

按《明外史列女传》：尤氏，昆山贡生镛女，嫁诸生赵一
凤，早死，将殉之，顾二子襁褓，为强食。已而二子殇，恸
曰：“可以从吾夫矣！”又痛夫未葬，黾勉营窀穸恶少年
艳其色，思强聘之，訾其目曰：“彼盼美而流，乌能久也？”
妇闻之，夜取石灰，手挼目，血出立枯，置棺自随。视夫
葬毕，即自缢。或解之，乃触石裂额，趋卧棺中死。